ועדת הכלכלה, כנסת 19, פרוטוקול מספר 80, 2013-08-28 11:30

אבישי ברוורמן: הנושא הבא: הצעת חוק המכר (דירות) (תיקון – חובת מסירת מחירות של הפריטים הכלולים במפרט לשם זיכוי הקונה), התשע"ג-2013.

אבישי ברוורמן: היא אושרה בקריאה ראשונה ב-17.7.2013.

אבישי ברוורמן: אני אבקש משר האוצר לשעבר, גם שר השיכון לשעבר, ראש עיר...

אבישי ברוורמן: זה היה עוד בזמני, כשהייתי נשיא, היינו עובדים ביחד.

אבישי ברוורמן: בבקשה אדוני.

מאיר שטרית: אדוני היושב ראש, רבותי חברי הכנסת, אני אסביר בקצרה את המהות של החוק - -

<קריאה: ההצעה אושרה רק בטרומית, אדוני היושב ראש.

אבישי ברוורמן: אם היית מקשיב למה שאמרתי, אמרתי שההצעה אושרה - -

מאיר שטרית: תיקנתי לטרומית.

אבישי ברוורמן: טרומית, לא ראשונה.

אבישי ברוורמן: אדוני, אני מודה לך מאד שתיקנת אותנו.

<לאה ורון: נכון, סליחה.

<לאה ורון: זה במסגרת הפריבילגיות של חבר הכנסת שטרית.

אבישי ברוורמן: תודה רבה.

מאיר שטרית: אדוני היושב ראש, אני אסביר את החוק מאד בקצרה: במצב הנוכחי, כשאדם קונה דירה, הוא מקבל חוזה מכר שעליו הוא חותם ברגע שקונים את הדירה מהקבלן.

מאיר שטרית: במצב הנוכחי, לצערי אני אומר, יש המון בעיות עם חוזי מכר.

מאיר שטרית: אני כל פעם מנסה לטפל בחלק אחד מהם וזה אחד החלקים, כאשר הדוגמה הבולטת ביותר היא כאשר אדם שקונה דירה וכלול בדירה מטבח, ובעלות של המטבח מחייבים את הקונה ב-50 אלף שקל, אם מחר הוא אומר: אני לא רוצה את המטבח כי אני רוצה לשים מטבח משלי, הוא מקבל זיכוי של 5000 שקל.

מאיר שטרית: זה בהרבה מאד מקרים.

מאיר שטרית: אני לא אגיד בהכללה שזה כל הקבלנים, יש צדיקים יוצאי דופן אבל ברוב המקרים זה המצב.

מאיר שטרית: דוגמה נוספת: רוצים לעשות שינוי בנקודות החשמל לפני שבנו את הבית ולא אחרי.

מאיר שטרית: הוא אומר: אני רוצה להעביר את הנקודות לא בקיר הזה אלא בקיר הזה כי אני רוצה לשים את הטלוויזיה פה ולא פה.

מאיר שטרית: אז אם נקודת חשמל עולה לקבלן במפרט שלו 20 שקל, בשינוי של היחידה שעוד לא נבנתה זה עולה 500 שקל.

מאיר שטרית: מחייבים את האיש ב-500 שקל.

מאיר שטרית: כל שינוי קטן עולה לו הון עתק, כל ויתור, הוא מקבל אפס.

מאיר שטרית: לכן, הצעת החוק שלי אומרת שיהיה מפרט בחוק המכר, שכשאתה קונה דירה עם הפריטים שנמצאים בדירה ועל הפריטים האלה יהיה מחיר.

מאיר שטרית: אני החלטתי לוותר על פריט מסוים, אני אזוכה במחיר הרלוונטי שכתוב במפרט.

מאיר שטרית: אני מבין את הקושי שבענין, גם ישבתי עם יושב ראש ארגון הקבלנים, נשיא התאחדות "בוני ארץ".

מאיר שטרית: יש ארגון קבלנים, "בוני ארץ", התבלבלתי, לשמוע מה הקשיים שלהם כי אני גם רוצה לשמוע את הצד השני של הענין.

מאיר שטרית: ישבתי אתו והוא הסביר לי את הקשיים.

מאיר שטרית: אני מבין את הקשיים ואני אומר מהם הקשיים: בנין בנוי מהרבה מאד פריטים, ואני מבין את הבעיה שלו לשים על כל פריט תג של מחיר כי אז אתה מקבל מפרט על כל פריט, המון תגים של מחיר, ואני חושב שהסכמתי להבין את הקשיים שלו ולכן, אני מציע להגביל את החוק לפרטים העיקריים בתוך הדירה ולא לכל פרט בתוך המפרט.

מאיר שטרית: אני חושב שהדברים העיקריים בדירה, שגם עליו זה מקובל, אגב, הם: מטבח, ריצוף – זה נקרא ריצוף וסניטציה, כל כלי הסניטציה והריצוף - -

<קריאה: אז מה עם נקודת החשמל?

מאיר שטרית: חכי.

מאיר שטרית: ריצוף ונקודות חשמל כאשר שאלתי אותו: תגיד לי, מה ההיגיון?

מאיר שטרית: אם נקודת חשמל עולה לך 20 שקל, למה לחייב אנשים ב-500 שקל?

מאיר שטרית: תגיד לי את המחיר ותגיד לי ששינוי יעלה איקס.

מאיר שטרית: אני רוצה לדעת על שינוי במפרט.

מאיר שטרית: תגיד לי שאם אתה תחליט לשנות מיקום של נקודה לפני הבניה, הכל מדובר לפני הבניה, תגיד לי 100 אחוז זה "פייר אנאף" בשבילך?

מאיר שטרית: אם המחיר הוא 20 שקלים אז תשלם 40 שקל אבל לא 5000 אחוז.

מאיר שטרית: מקובל עליו.

מאיר שטרית: לכן, אני מציע בשלב הזה, לקראת הקריאה הראשונה, להגביל את זה לנקודות ספציפיות, לדברים המרכזיים הללו - -

<אתי בנדלר: אבל מי יגדיר מהם הדברים המרכזיים, חבר הכנסת שטרית?

מאיר שטרית: חשבתי שלקריאה הראשונה נכתוב: פרטים עיקריים - -

<אתי בנדלר: אף אחד לא יודע מה זה פרטים עיקריים אבל.

<לאה ורון: השר באישור ועדת הכלכלה יציעו לוועדה.

מאיר שטרית: מקובל עלי.

מאיר שטרית: פרטים עיקריים שיקבעו על ידי השר באישור ועדת הכלכלה.

<לאה ורון: אולי תוך התייעצות עם הארגון היציג של - -

<אתי בנדלר: לא, ברור שיתייעצו אתם.

מאיר שטרית: זה מקובל עלי.

מאיר שטרית: הוא אמר לי שמטבח מקובל עליו, ריצוף וסניטציה מקובל עליו, אלה שני הפריטים העיקריים.

<אתי בנדלר: אז בואו נכתוב כבר - -

אבישי ברוורמן: חבר הכנסת שטרית, בא תעזור לנו בניסוח ואחרי זה נשמע גם את הנציגים האחרים כדי שיבוא לציון גואל.

מאיר שטרית: מחירון של הפריטים הבאים הכלולים במחיר: 1.

מאיר שטרית: מטבח, זה היה מקובל גם עליו.

מאיר שטרית: שאלתי אותו מה הנושאים שבהם נעשים השינויים הכי גדולים?

מאיר שטרית: הוא אמר לי ביושר שהפריטים הם מטבח, ריצוף וסניטציה והדבר השלישי הוא חשמל.

מאיר שטרית: אלה שלושת הדברים.

<אביטל פריזמנט: ומערכת מיזוג.

מאיר שטרית: בדרך כלל זה עם מזגן או בלי מזגן.

<אביטל פריזמנט: לא, יש יציאות וכולי... גם את זה משנים הרבה.

מאיר שטרית: מזגן, בבקשה, נוסיף מזגן.

מאיר שטרית: מערכת מיזוג.

מאיר שטרית: 4 פריטים.

<אתי בנדלר: ריצוף וסניטציה זה שני פרטים שונים?

מאיר שטרית: אצל הקבלנים זה נקרא ריצוף ולכן אמרתי "ריצוף וסניטציה".

אבישי ברוורמן: אז נכתוב "ריצוף וסניטציה".

מאיר שטרית: - - ריצוף וסניטציה כי אנשים מחליפים ריצוף, רוצים ריצוף איטלקי - -

<אתי בנדלר: וכל פריט נוסף שיקבע השר באישור ועדת הכלכלה?

מאיר שטרית: כן.

מאיר שטרית: מקובל עלי לחלוטין.

אבישי ברוורמן: יפה, תודה.

אבישי ברוורמן: אני רוצה לשמוע את התאחדות הקבלנים.

אבישי ברוורמן: מי אדוני?

<אליאב בן שמעון: עורך דין אליאב בן שמעון, מנכ"ל התאחדות "בוני הארץ".

אבישי ברוורמן: תמסור ד"ש ליושב ראש.

<אליאב בן שמעון: לצורך הענין, אני רוצה לתת עוד היבטים נוספים למה שהציג עכשיו חבר הכנסת שטרית בנושא המחירים בתוך המפרט הטכני, נושאים שהם בהתנהלות של הליך המכר: א.

<אליאב בן שמעון: המחירים לא נקבעים בשלב שיוצאים למכירה.

<אליאב בן שמעון: לדוגמה: נושא "הגמרים", סניטציה, מיזוג, המחיר שהקבלן ידע לנקוב במפרט הטכני יהיה רק לקראת הביצוע כי ההתקשרות שלו עם הספקים לא נעשית בתחילת המכירה, בתחילת הבניה.

<אליאב בן שמעון: הליך המכירה מתחיל עם סיום התכנון, יוצאים להליך של מכירה ועדין לקבלן עצמו אין מחירים.

<אליאב בן שמעון: תכף אני אסביר בדיוק למה אני מתכוון ולאן אני לוקח את זה.

<אליאב בן שמעון: במצב כזה, שאנחנו נצטרך לקבוע את המחירים כבר בשלב היציאה למכירה, יציאה מוקדמת, עוד לפני שיש לנו התקשרות עם הספקים, מה שיקרה הוא שבעצם יצא שכרם של רוכשי הדירות, ואני בהחלט מבין את מה שאמר חבר הכנסת שטרית, בהפסדם.

<אליאב בן שמעון: למה?

<אליאב בן שמעון: כי אותו קבלן, לצורך הענין, ויקבע מחירים נמוכים.

<אליאב בן שמעון: פשוט לאותו כיור, אם המחיר הוא 300 שקל, הוא יקבע בתהליך המכירה מחיר של 100 שקל - -

<אתי בנדלר: אבל לא התייחסת למה שאמר חבר הכנסת שטרית, שזה גם המחיר שתצטרכו לגבות ממנו לבקש תוספת.

<אתי בנדלר: זה לא רק לזיכוי, זה עובד לשני הצדדים.

אבישי ברוורמן: עורכת הדין בנדלר וחלק מאתנו מאד בקיאים בנושאים הללו.

<אליאב בן שמעון: בהחלט.

מאיר שטרית: אתם יכולים להביא את המפרט כשהוא יהיה מוכן וכשתעשו את ההסכם, תעבירו את הפרטים לקבלן.

מאיר שטרית: הבן אדם חותם חוזה, הוא עוד לא שילם, תעבירו לו את הפרטים האלה ברגע שעשיתם הסכם.

<אליאב בן שמעון: כשאני חותם חוזה, אני מחויב לספק מפרט.

אבישי ברוורמן: רבותי, זה הפך להיות חסר שליטה.

<אליאב בן שמעון: יש מחירי שוק ולכן הקבלנים מגיעים ככה למחיר הסופי, דרך מחיר השוק.

<אליאב בן שמעון: אבל אתה יודע שבהתקשרות עם ספק הקרמיקה, ההתקשרות נעשית סמוך לעבודות הגמר והמחירים - -

אבישי ברוורמן: מר בן שמעון, מה שאני מבקש ממך, הלא כולנו רוצים, מצד אחד, שהצרכנים שהם נורא מסכנים בארץ, שיהיה מצבם יותר טוב .

אבישי ברוורמן: מצד שני, אנחנו רוצים גם לא להעמיס דברים שהם לא הגיוניים על הקבלנים ולפגוע בהם.

אבישי ברוורמן: ולכן, חבר הכנסת שטרית, בהתייעצות עם כולם, הגיע למצב...

אבישי ברוורמן: אז רק תגיד לי מה אתה אומר "קדש", ומה אתה אומר לא לגמרי.

אבישי ברוורמן: יש לך איזו הסתייגות?

<אליאב בן שמעון: לגבי המטבח, בהחלט ולגבי הריצוף גם.

<אליאב בן שמעון: לגבי סניטציה, אני בהחלט חושב שאנחנו צריכים התייעצות כי סניטציה כוללת וטומנת בחובה בעצם את כל הפריטים שיש.

<אליאב בן שמעון: מברזים דרך כיור ודרך צינורות אינסטלציה.

<אליאב בן שמעון: אני חושב שלגבי זה אנחנו בהחלט צריכים - -

מאיר שטרית: לא צינורות אינסטלציה.

אבישי ברוורמן: אז רגע: איך אנחנו מגיעים לספציפיקציה שגם מניחה את דעתנו ואת חבר הכנסת שטרית וגם אין עודף מטלה על הקבלנים, שזה מתחיל להיות בדיחה.

אבישי ברוורמן: האם אתם יכולים את הסניטציה והריצוף, איך לקרוא לזה?

מאיר שטרית: כלים סניטריים.

<אתי בנדלר: לא, אני רוצה להשתמש במונחים שמופיעים בצו מכר דירות.

<אליאב בן שמעון: אם אפשר להציע בהמשך לפגישה של חבר הכנסת שטרית עם נשיא ההתאחדות, אני מציע שנקבל ארכה של 3 שבועות ונפרט את הפריטים בדיוק אחד לאחד ונודיע לוועדה.

אבישי ברוורמן: אחרי קריאה ראשונה, בסדר.

<אליאב בן שמעון: בהתייעצות עם התאחדות "בוני הארץ".

<אליאב בן שמעון: אני רוצה לתת היבט נוסף, והחשש שלי עכשיו הוא חשש אמתי שעולה, שנגיע למצב שקבלנים יחליטו שאין שדרוגים.

<אליאב בן שמעון: אין שדרוגים וזה נהוג בעולם.

<אליאב בן שמעון: הנושא של שדרוגים נפוץ בעיקר - -

<לאה ורון: למה הכוונה שדרוגים?

<לאה ורון: תסביר לנו?

<אליאב בן שמעון: הכוונה שיהיה מפרט לדירה, וזה מה שיש.

<אליאב בן שמעון: זה הריצוף, זה סוג הריצוף, וזה החשש שלי.

אבישי ברוורמן: אה, אי אפשר לשנות.

אבישי ברוורמן: זה רע מאד.

<אליאב בן שמעון: זה החשש שלי.

אבישי ברוורמן: אנחנו נמנע את החשש הזה, הסר דאגה מלבך.

<אליאב בן שמעון: אני בהחלט מקבל את ההצעה שיוקם צוות יחד עם חבר הכנסת שטרית וישתתפו בו נציגי התאחדות "בוני הארץ", ונגבש לקריאה השנייה את רשימת הפריטים הספציפית - -

אבישי ברוורמן: הוועדה לא מקימה צוותים.

אבישי ברוורמן: אתם יכולים לשבת עם חבר הכנסת שטרית והוא יביא את זה בפניי ואני אציג את זה לוועדה.

אבישי ברוורמן: איך אמר פעם דן בן אמוץ, שהיום לא יודעים מי זה?

אבישי ברוורמן: "ירצו יאכלו, לא ירצו לא יאכלו".

<אליאב בן שמעון: גם את זה אנחנו מכירים.

<אתי בנדלר: אני רק אולי אומר שעברתי במהירות רבה ויש, כפי שאמרתי, טופס של מפרט.

<אתי בנדלר: הטופס של המפרט הוא טופס סטטוטורי ובו יש פירוט של כל הדברים שצריכים להיות כלולים במפרט.

<אתי בנדלר: אז אם אני מנסה לקלוע לדברים שחבר הכנסת שטרית דיבר עליהם, יש ארונות, שצריכים לפרט.

<אתי בנדלר: יש כאן ארון מטבח תחתון, ארון מטבח עליון ותיאור עם ציפוי חיצוני, ציפוי פנימי - -

<לאה ורון: אבל הכל מדובר בארונות מדבר.

<אתי בנדלר: לא, ארונות אחרים יש גם, אולי גם באמבטיה.

<אתי בנדלר: אחר כך, יש לך טבלה של מתקני תברואה וכלים סניטריים, וכאן יש הרבה מאד דברים לרבות הכנה לחיבור מדיח כלים ונקודת גז לבישול וכולי.

<אתי בנדלר: יש לך טבלה של מתקני חשמל, שזה כולל נקודת מאור קיר תקרה, בית תקע מאור, נקודת מאור הדלקה כפולה וכך הלאה - -

יעקב אשר: ההצעה הזאת יכולה להיות בסיס.

יעקב אשר: יורידו מזה את מה שלא כדאי ומה שלא רלוונטי וזהו.

אבישי ברוורמן: יפה מאד.

<אתי בנדלר: יש מתקני קירור וחימום בדירה, אתה לא מדבר עליהם?

<קריאה: אני אמרתי מערכת מיזוג.

<אתי בנדלר: אני פשוט אשתמש בטרמינולוגיה - -

<קריאה: אז זה אומר שזה הכל.

<אתי בנדלר: לא, לא.

<אתי בנדלר: אני דילגתי על רוב הדברים בינתיים.

<אתי בנדלר: זה מה שמצאתי וריצוף.

<אתי בנדלר: אלה הדברים שנראו לי שעליהם דיברת, לא? חבר הכנסת שטרית?

<לאה ורון: איך קראת לסניטציה?

<אתי בנדלר: סניטציה, מתקני תברואה וכלים סניטריים.

<אליאב בן שמעון: לזה בדיוק אנחנו רוצים להגיע.

דוד צור: - - -

אבישי ברוורמן: תודה חבר הכנסת צור.

אבישי ברוורמן: כמו שיושבים בכולל וכולם מדברים אחד עם השני ומתווכחים.

אבישי ברוורמן: אין לי בעיה שהרמה תהיה כמו בכולל אבל הדיון עדין הוא אחר.

אבישי ברוורמן: מה שאני מבקש הוא כך: אנחנו ניתן לכולם זכות דיבור.

אבישי ברוורמן: אנחנו היום נאשר את הדברים תחת הנקודה שברור לנו שאנחנו נשנה אותם לאור ההתייעצות שתתקיים כי הדבר האחרון שאנחנו רוצים זה עודף פריטים ועודף דברים שיפגע גם בקבלנים ויפגע בצרכנים.

אבישי ברוורמן: אנחנו רוצים חוכמה, וחוכמה היא בפישוט ובצמצום.

אבישי ברוורמן: ולכן, הרוח הכללית היא שאנחנו נאשר את זה אבל אחרי שאתם תביאו לנו את ההצעה שמצמצמת, שתתייעצו עם עורכת הדין בנדלר, שאת הדברים האלה אפשר לנסח מבחינה משפטית.

אבישי ברוורמן: אנחנו נעביר את זה הלאה.

אבישי ברוורמן: בינתיים ניתן לעוד אנשים להתבטא.

אבישי ברוורמן: מי אדוני?

<יואב שנהר: אני מנכ"ל חברת "דקל".

<יואב שנהר: מחירוני "דקל".

<יואב שנהר: אנחנו מוציאים 30 שנה מחירונים בענף הבניה ובין השאר, בנושא של שינויי דיירים.

<יואב שנהר: כשנודע לנו על הוועדה ביקשנו להוסיף מניסיוננו לנושא הרלוונטי.

<יואב שנהר: התופעה של שינויי הדיירים נמצאת בעליה מתמדת.

<יואב שנהר: ככל שיש פריסה ארצית, ככל שיותר במרכז - -

אבישי ברוורמן: תשמע, פעם כולם היו לוקחים מה שנותנים להם.

אבישי ברוורמן: היום כל אחד רוצה להתבטא אישית.

<יואב שנהר: זה עידן של התאמה אישית, לא תמצא בבנין מגורים דירה זהה לשנייה.

<יואב שנהר: אני חושב שההצעה של חבר הכנסת שטרית היא מאד במקום.

<יואב שנהר: נתחיל מזה שעצם היותו של מחירון כזה חלק ממסמכי המכרז, כמו - -

<אליאב בן שמעון: איזה מחירון?

<אליאב בן שמעון: "דקל"?

<יואב שנהר: לא, חלילה.

<אליאב בן שמעון: לא, רק רצינו להבין...

אבישי ברוורמן: מר בן שמעון, אתה לא בזכות דיבור.

אבישי ברוורמן: בבקשה.

<יואב שנהר: כמו מפרט המכר שצוטט קודם, שהחוק ב... חויב והיה לו תיקון ב-2008.

<יואב שנהר: כיום ברוב החברות, בטח הגדולות והמבוססות, נמצא מחירון כזה אבל זה בצורה התנדבותית.

<יואב שנהר: עצם זה שלקוח ומוכר ידעו במסגרת המסמכים של החוזה ומה יהיה המחירון העתידי, ככל שישנה את הדירה, עושה סדר לכל הצדדים.

אבישי ברוורמן: אני מאד מודה לך על ההערה.

אבישי ברוורמן: תודה רבה.

<אתי בנדלר: אני רק רוצה להעיר להערתו של מנכ"ל "דקל", אם יורשה לי, שמניסיון אישי של בנותיי, בחוזי מכר רבים מסתבר שיש הפנייה למחירון "דקל" כמחירון מחייב.

<אתי בנדלר: דע עקא שהוא מחירון סמוי כי אם אתה רוצה לדעת מה כתוב במחירון "דקל", אתה צריך לשלם הרבה מאד כסף.

<אתי בנדלר: זה לא חלק ממסמכי הדירה.

<אתי בנדלר: זה דבר ראשון.

<אתי בנדלר: דבר שני - -

<יואב שנהר: - - -

אבישי ברוורמן: היא עוד לא סיימה.

אבישי ברוורמן: יש לי עכשיו, בתיק שלי, חבר הכנסת אשר אסור לדבר בטלפונים בישיבה.

יעקב אשר: דע עקא שזו...

אבישי ברוורמן: עכשיו אני שם במשרד דבר שלא יקרה בכנסת אבל אני שם את זה.

אבישי ברוורמן: בירושלים יש 7 תכונות לחכם.

אבישי ברוורמן: אחת מהן, שאינו נכנס לדברי חברו והיפוכן בגולם.

אבישי ברוורמן: אז אני שם את זה אצלי במשרד, אני לא יודע אם זה ישפיע על הכנסת אבל אני חושב...

אבישי ברוורמן: בבקשה.

<אתי בנדלר: - - בעיה שנייה שהן סיפרו לי עליה, אני לא למדתי את הנושא לעומק, שהמחירון הזה כנראה מתעדכן לעתים מזומנות, אולי מדי חודש, אינני יודעת, כשהפריטים השונים שבו מוצמדים למדדים שונים.

<אתי בנדלר: חלק למדד הבניה, חלק למדד מחירים לצרכן וכך הלאה, אבל כשרוצים לעשות שימוש אז אם נניח נחתם חוזה לפני שנה, לוקחים את המחירון שהיה בתוקף במועד החתימה, ואת כל המחירים שבו מצמידים למדד מחירי הבניה שהוא מדד הרבה יותר גבוה מהמדד הממוצע שמשמש למחירי הפריטים השונים.

<אתי בנדלר: כך נמסר לי וכאמור אני לא בדקתי את זה אבל גם בנושא של המחירונים יש בעייתיות מאד גדולה וחוסר שקיפות כלפי הדיירים בעיקר.

אבישי ברוורמן: אני מודה.

אבישי ברוורמן: הערה אחת, זכות התגובה, משפט.

<יואב שנהר: היו עוד שתי נקודות: הדיון הוא לא על מחירון "דקל", אז לכן רציתי - -

<אתי בנדלר: לא, לא.

<אתי בנדלר: הדיון הוא על היחסים בין רוכש דירה לקבלן.

<אתי בנדלר: ממש לא.

<יואב שנהר: 100 אחוז.

<יואב שנהר: אני רוצה לומר את מה שאני חותר לתרום לוועדה.

<יואב שנהר: לא מדובר רק על זיכויים, כמו שציינת.

<יואב שנהר: יש תוספות, שינויים והפחתות ולכן, היקף המחירון הזה, ככל שיהיה, הוא צריך לשקף לא רק זיכויים אלא גם - -

<אתי בנדלר: בוודאי.

<קריאות: זה לא הדיון, זו לא ההצעה - -

<אתי בנדלר: זה יהיה הדיון.

אבישי ברוורמן: זה לא הדיון אבל מותר לו - -

<אתי בנדלר: זה יהיה הדיון.

<אתי בנדלר: עוד לא קראנו את ההצעה, בוודאי.

<לאה ורון: צריך להתייחס לחבר הכנסת שטרית, שדיבר על נקודות החשמל.

<יואב שנהר: ההצעה מדברת - - וחשוב לציין שיש שני צדדים למטבע.

<יואב שנהר: הקבלנים הם לא הצד שנתפס כחזק או הרע.

<יואב שנהר: גם הם צריכים שמערכת המחירים תהיה מוסכמת מראש.

<יואב שנהר: ללקוח קשה להבין אבל מערכת הניהול שנדרשת מהקבלן מאד מורכבת, באחריות.

<יואב שנהר: ועל כן, בדין הם זכאים - -

אבישי ברוורמן: אני מסכים אתך לחלוטין.

<יואב שנהר: - - נפגעים אחרים הם אותם הספקים, כאשר הקבלנים באים וסוגרים עם ספק מטבחים על כל הפרויקט, הוא נלחץ במחירים ונוצר כשל שוק ולכן, עוד פעם, גם מהזווית הזאת ההצעה מאד במקום.

<יואב שנהר: ככל שאנחנו רק יכולים לעזור, אנחנו לרשות הוועדה.

אבישי ברוורמן: תודה רבה.

אבישי ברוורמן: הגברת פריזמנט, עורכת הדין פריזמנט.

<אביטל פריזמנט: אני מהמועצה לצרכנות.

<אביטל פריזמנט: אני חושבת שיש חשיבות גדולה לצרף מחירון אבל מעבר לזה, גם יש חשיבות להסדיר איזה שהוא קשר בין המחיר שמשלם הקבלן למחיר שמשלם הצרכן כי אותו צרכן שקונה דירה ומבטיחים לו מטבח של 6 מטר מגיע לחנות ומגלה שזה 3 מטר ארונות תחתונים ו-3 מטר ארונות עליונים וזה מטבח שהוא קטן לו, ובחנות הוא מזוכה במחיר מגוחך.

<אביטל פריזמנט: הוא לא יכול לעשות עם הסכום הזה כלום.

אבישי ברוורמן: זה מה שאת אמרת לי כרגע בסוד.

אבישי ברוורמן: איך אמרת?

אבישי ברוורמן: מטבח של - -

<לאה ורון: לא מטבח, אמבטיה.

<לאה ורון: זיכוי על אמבטיה קיבל בני 70 שקלים.

<לאה ורון: אתם יכולים למצוא במשק אמבטיה של 70 שקלים?

<לאה ורון: זה מגוחך.

אבישי ברוורמן: לכן, את מחזקת את חבר הכנסת שטרית.

אבישי ברוורמן: תודה.

אבישי ברוורמן: היא הנותנת.

<אביטל פריזמנט: - - וגם יש צורך בהכנסת עבודות ולא רק מוצרים.

<אביטל פריזמנט: יש עבודות של לדוגמה שינוי מיקום של חדרים או מטבח - -

אבישי ברוורמן: חבר הכנסת שטרית, אתה רוצה להוסיף כרגע?

אבישי ברוורמן: יותר מדי?

אבישי ברוורמן: תפסת מרובה לא תפסת?

מאיר שטרית: לא, אני חוזר על מה שאמרתי בתחילת הדרך: ברורים לי הקשיים של הצד השני.

מאיר שטרית: כמו שאמרתי בדיון הקודם שצריך להיות איזון נכון, ששני הצדדים יצאו מורווחים.

מאיר שטרית: אז מה שהעלו עד עכשיו זה בסדר, אני לא נכנס כרגע לחדרים ולחלוקה, זה סיבוך שלם.

מאיר שטרית: אני מעדיף להשיג את המקסימים שאפשר בשלב הזה.

מאיר שטרית: נראה שמה שהצענו עכשיו ומה שאתי ציינה הוא דבר נכון.

אבישי ברוורמן: יש עוד מישהו שרוצה להוסיף משהו שיחכים אותנו?

<כרמלה וולקומירסקי: אני מאגודת אדריכלי הפנים.

<כרמלה וולקומירסקי: אנחנו חושבים שהצעת התיקון מאד מוצדקת ובמקומה.

<כרמלה וולקומירסקי: אני מבינה את הקושי של הקבלנים - -

אבישי ברוורמן: הקבלנים כבר מסכימים.

<כרמלה וולקומירסקי: - - אני גם חושבת שכאשר משווקים בנין, בסך הכל גם הקבלן יודע ומגדיר לעצמו לאיזו רמה של לקוחות הוא פונה, הוא בונה לעצמו והוא מספיק מנוסה, ברוב המקרים, בשביל לדעת סדרי גודל של עלויות כדי שהוא לא ייכשל וכדי שהוא מראש לא ידע שהוא נופל להפסד.

<כרמלה וולקומירסקי: כך שהדגם הסופי שהוא יקבע הוא גם פועל יוצא של ההחלטה שלו מה תהיה ההשקעה שלו במכלול הפרויקט, והוא מחשב בעלות הפרויקט את כל המרכיבים הגדולים כאשר הקונה בכלל לא נכנס לתוכם.

<כרמלה וולקומירסקי: כשאנחנו מייצגים פה, במקרה הזה, את קוני הדירות הממוצעים ולא את דירות היוקרה שמביאים אדריכלים ומשנים את הכל אלא את הרוב הגדול, שבסך הכל הוא יבוא בבקשות בנושאי ריצוף וחיפוי, צריך לומר, וכלים סניטריים והזזת נקודות חשמל ואולי הוא יוסיף 10 ואולי הוא יוריד 10.

<כרמלה וולקומירסקי: זה הממוצע ואלה הדברים שבהם אנשים מרגישים נפגעים.

<כרמלה וולקומירסקי: אף אחד לא נכנס לכבלים של החשמל ולא נכנס לצנרת אינסטלציה, אין לנו הבנה בזה.

אבישי ברוורמן: תודה רבה, הנקודה ברורה.

אבישי ברוורמן: באת לחזק את הדברים ובמקרה הזה זה קול אלוהים חיים.

<יודפת גלעד שטין: אני יושבת ראש אגודת אדריכלי הפנים.

<יודפת גלעד שטין: יש כאן בעיה מובנית בקבלת מחיר הדירה - -

מאיר שטרית: אבא שלך היה בבית"ר?

מאיר שטרית: יודפת.

מאיר שטרית: ..

אבישי ברוורמן: מאיר, אתה בית"ריסט ידוע ובסופו של דבר, אם מפלגת העבודה היתה חכמה, מפא"י פעם - -

<יודפת גלעד שטין: טוב, יש כאן בעיה מובנית: כשהלקוח ניגש לקנות דירה מקבלן הוא מקבל מחיר על איקס.

<יודפת גלעד שטין: יש תקופה, עד שהוא מגיש את תכנית השינויים, והוא צריך לקבל מחיר על השינויים, לפעמים זו תכנית שלמה.

<יודפת גלעד שטין: צריך להגביל בזמן בין ההגשה של התכנית לשינויים לבין מה שהקבלן נותן כשדרוג.

<יודפת גלעד שטין: זה מאד מהותי כי אז הלקוח נמצא בבעיה רצינית, הוא לא יודע כמה זה יעלה לו.

אבישי ברוורמן: יש לך איזו הצעה לתיקון כרגע בחוק?

<יודפת גלעד שטין: אני מציע שיגבילו בזמן.

<אליאב בן שמעון: את מה?

<אליאב בן שמעון: הרי לא מדובר על ביצוע השינויים על העבודה, מדובר על מחירי הפריטים כרגע.

<כרמלה וולקומירסקי: סליחה, אם יש לנו מחירי פריטים בהצעה, בהסכם, ואדם יודע שהוא רוצה לבצע שינויים, הוא צריך להתחייב תוך זמן מסוים שהקבלן מכתיב לבקש את השינויים שלו, ותוך פרק זמן מסוים הקבלן אומר לו מה המשמעות הכספית - -

<לאה ורון: זאת אומרת, אתם מציעים לאפשר לקבלן לחייב את רוכש הדירה במועד מסוים לביצוע השינויים?

<לאה ורון: זאת ההצעה שלכם?

<כרמלה וולקומירסקי: נכון.

<אתי בנדלר: לא, אני הבנתי ההיפך.

<אתי בנדלר: לחייב את הקבלן לתת תשובה לגבי העלויות תוך פרק זמן.

<לאה ורון: אז אני לא הבנתי.

<כרמלה וולקומירסקי: סליחה רגע, אני רוצה להיות הוגנת גם כלפי הקבלן.

<כרמלה וולקומירסקי: זאת אומרת, לא יכול להיות שאחרי חצי שנה או אחרי 3 חודשים יש לי פרק זמן שבו אני צריכה לומר לקבלן, זה גם תלוי בשלבי הביצוע שלו, שיש לזה משמעות גדולה, איזה שינויים אני מבקשת להכניס לדירה.

<כרמלה וולקומירסקי: על סמך המחירון שנתת תוך פרק זמן מסוים צריך להגיד לי: זה יעלה לך ככה וככה.

<כרמלה וולקומירסקי: אני חושבת שאת זה צריך גם להרחיב, שיהיה ברור גם ללקוח מה המחויבות שלו כלפי הקבלן מבחינת לוחות זמנים, ואז הוא יידע להחליט אם כן מבצע או לא מבצע.

אבישי ברוורמן: בסדר.

אבישי ברוורמן: אז רבותי, אתי, את יכולה את רוח הדברים האלה - -

<אתי בנדלר: אני לא בטוחה אבל שחבר הכנסת מעונין לעסוק בזה במסגרת הצעת החוק הזאת.

מאיר שטרית: לא.

אבישי ברוורמן: לא, הוא לא מעונין כרגע.

אבישי ברוורמן: חבר הכנסת אשר ברשות דיבור, מר בן שמעון.

אבישי ברוורמן: זמנך יגיע.

יעקב אשר: אני רוצה לומר דבר אחד: אני מתאר לעצמי שמאיר לא התכוון להיכנס לרזולוציות האלה כי אין לדבר סוף אבל צריך גם להיות הוגנים כי ברגע שאתה קובע מחירון וקובע דברים מהסוג הזה ולא כתבת ולא הגבלת את זה בזמן מסוים, יכולה להיווצר בעיה מסוימת - -

מאיר שטרית: - - -

יעקב אשר: - - או, אני יכול להגביל את זה ואסביר לך גם למה: מדובר על מערכות מיזוג וכאלה, יש לפעמים שכשאתה בונה את הקירות אתה בונה אותם עם התעלות וכולי.

יעקב אשר: עכשיו יבוא הצרכן ויגיד: רגע, מותר לי, הנה המחיר.

יעקב אשר: יגיד לו: אדוני, זה היה המחיר לולא הייתי צריך לשבור את הקיר מחדש ולסדר אותו.

מאיר שטרית: הקבלן יגביל את זה בזמן, אל תדאג.

<אתי בנדלר: כל עוד החוק איננו מגביל, הוא יכול לקבוע בחוזה מה שהוא רוצה.

אבישי ברוורמן: תודה רבה, אני ממשיך הלאה.

אבישי ברוורמן: בבקשה אדוני.

<אמיר פז: אני מהלשכה המשפטית, משרד הבינוי והשיכון.

<אמיר פז: קודם כל, אנחנו גם חושבים שצריך פה להתייחס רק לנושא של ויתור על פריטים ולא על דברים אחרים.

<אתי בנדלר: למה?

<אמיר פז: - - כל הדברים האחרים מכניסים סיבוכים שאי אפשר לצאת מהם.

<אמיר פז: נושא של עלויות עבודה הוא בלתי אפשרי פה.

<אמיר פז: דבר שני, לגבי העיתוי.

<אמיר פז: יש נקודה אחת שכן צריך להתייחס אליה והיא עד מתי הקונה יכול לוותר.

<אמיר פז: הרי לא יעלה על הדעת שהוא יוכל לוותר אחרי שהקבלן התקין כבר את אותו פריט.

<אמיר פז: יש פריטים שמתקינים עם מסירת מפתח.

<אמיר פז: ברזים אף אחד לא שם לפני כי לצערנו לא יישארו ברזים, גם אם שמים 24 שעות לפני.

<אמיר פז: אני קניתי דירה, אני רוצה גם לספר סיפור, אז כשבאתי לקחת מפתח שמו לי בבגאז' את כל הברזים כדי שאני אסע אתם לאתר ויחכה שם איש של הקבלן לחבר אותם.

<אמיר פז: זה אמנם מצחיק אבל זה עצוב כי זאת המציאות.

<אמיר פז: הם יודעים שהם ישימו אפילו 5 שעות לפני, לא יישארו ברזים כשאני אגיע לדירה.

<אמיר פז: אבל אמבטיה למשל, מתקינים קצת לפני, מטבחים לפעמים שבועות לפני.

<אמיר פז: תלוי.

<אמיר פז: לכן, צריך שיהיה ברור - -

<אתי בנדלר: עורך דין פז, מה ההצעה שלכם?

אבישי ברוורמן: מה ההצעה שלך?

אבישי ברוורמן: תן לי ניסוח, אתה עורך דין, אל תגיד לי ברור.

אבישי ברוורמן: תן לי ניסוח.

<אמיר פז: הוויתור צריך להיות לפני.

<אתי בנדלר: ובלבד שההודעה לקבלן נעשתה לפני התקנת אותו פריט.

<אמיר פז: כן, אפילו זמן סביר לפני - -

<לאה ורון: מה זה זמן סביר?

<לאה ורון: מי יקבע את הזמן הסביר?

<אמיר פז: זה מסוג הדברים שאנחנו חושבים שכן צריך לדבר עליהם כי יש דברים - -

<אתי בנדלר: אז מדברים.

אבישי ברוורמן: מה ההצעה?

<אמיר פז: אם תתנו לי לסיים משפט אני אוכל להגיד.

<אמיר פז: לא רוצים אז אני לא אגיד.

<אמיר פז: - - יש הרבה דברים שגם אם זה יום לפני שהוא התקין אבל הוא עשה את ההכנה וקנה את הפריט והביא אותו והוביל אותו וכולי.

אבישי ברוורמן: מה הפתרון?

<אמיר פז: אנחנו חשבנו שצריך לתחום את זה בזמן, שהוויתור צריך להיות איקס זמן, איקס ימים.

אבישי ברוורמן: תגיד מה.

אבישי ברוורמן: אני כותב מה שאתה אומר.

<אמיר פז: 60 יום לפני התקנת הפריט.

<אתי בנדלר: ואיך הקונה אמור לדעת מתי הקבלן מתכוון - -

<לאה ורון: הקבלן תמיד יאמר - -

אבישי ברוורמן: רגע, לחבר הכנסת שטרית יש פתרון.

אבישי ברוורמן: בבקשה.

מאיר שטרית: אפשר להגיד שהקבלן יודיע לקונה נגיד עד 30 יום או 90 יום לפני ההתקנה הספציפית של הפריט, יודיע לו שזה הזמן לעשות שינוי.

אבישי ברוורמן: מר בן שמעון.

מאיר שטרית: קבוע הזמן מתי הוא צריך להודיע לו.

מאיר שטרית: אגב, לדעתי לא צריך לכתוב כלום כי אני בטוח בזה שהקבלן כבר יקבע לוח זמנים ויגיד לדייר: דע לך שאתה שאם אתה רוצה לשנות, תודיע לי.

<אליאב בן שמעון: זה לא מסתדר כי אם בכל התקנה של חשמל או של אינסטלציה נצטרך לפנות לכל הדיירים, שהם מערכת שקשורה לכל הבניין ולאו דווקא לשינויים בדירה ספציפית, אז אנחנו רק מעמיסים על הנושא שאנחנו מאד רוצים להימנע ממנו וזה הרגולציה וההתנהלות והתוספות.

<אליאב בן שמעון: יש תהליך קבוע כרגע בפרקטיקה, שהחברות פונות לדיירים והן יודעות בדיוק מתי הם ניגשים בתהליך העבודה ואומרים: זה הזמן להודיע לנו על שינויים ולעשות שינויים.

<אליאב בן שמעון: - -

<אתי בנדלר: אז אני מציעה להשאיר את זה למשא ומתן חופשי בין הצדדים.

<אליאב בן שמעון: בדיוק.

<אליאב בן שמעון: זה צריך להיות חלק מהמשא ומתן.

אבישי ברוורמן: תודה רבה לך מר בן שמעון.

אבישי ברוורמן: באותה שיחה שתהיה, כמו שאמרנו "אחרי החגים", זה ייפתר על ההתחלה.

<אמיר פז: רק עוד נקודה אחרונה: בהמשך למה שנאמר פה, הפריטים צריכים להיות בדרך של קישור או הפנייה למפרט - -

<אתי בנדלר: למה?

<אמיר פז: למפרט, לאותו מפרט שהזכרת.

<אמיר פז: זה המסמך שבו יש את הפירוט הסטטוטורי מה צריך ממילא לפרט בדירה, ליצור מסמך אחר או מערכת אחרת זה לא הגיוני וזה הרבה עלויות לכולם - -

<קריאה: צודק.

<אמיר פז: - - אם יעשו את זה ישירות בחוק או כהפניה למפרט, זה כבר...

אבישי ברוורמן: תודה.

אבישי ברוורמן: רבותי, הדוברת אחרונה ואז אני קורא קריאה.

<רעות אופק: אני ממשרד המשפטים.

<רעות אופק: יש לי הערה טכנית - -

אבישי ברוורמן: זה יבוא בסעיף בזמן הקריאה או שזו הערה כללית?

<רעות אופק: לגבי הסעיף, איפה החובה לכלול מכירות, מתאים דווקא יותר בצו מכר דירות, טופס של מפרט על פני החקיקה - -

<אתי בנדלר: אז מה את מציעה?

<אתי בנדלר: שהכנסת לא תחוקק?

<רעות אופק: שזה ייכלל בצו.

<אתי בנדלר: אבל את יודעת שהכנסת לא מחוקקת צווים, אז את מציעה לנו לא לחוקק?

<אתי בנדלר: הרי השר שחתום על הצו לא הציע לתקן את הצו...

אבישי ברוורמן: הערה אחרונה לידידי הקרח, בבקשה.

אבישי ברוורמן: מה שמך?

<צחי פלאטו: אני מחברת "רמדור".

<צחי פלאטו: אנחנו למעשה זכיינים של משרד האוצר בהפקה של מאגר המחירים שמשרד האוצר משתמש בו.

<צחי פלאטו: יש לנו הצעה לשבת כיועצים מקצועיים בוועדה שתידון במחירים.

<צחי פלאטו: זה הכל.

אבישי ברוורמן: זה כבר לא תלוי בי...

אבישי ברוורמן: אין צוות ואין ועדה.

אבישי ברוורמן: יש שטרית, יש בן שמעון.

אבישי ברוורמן: מי שרוצה, שישוחח.

אבישי ברוורמן: אני לא בעל שיחה בנושא הזה, רק בעל סיום.

אבישי ברוורמן: אנחנו עוברים להקראה.

<אתי בנדלר: מקריאה: "בהוספת סעיף 3א 1.

<אתי בנדלר: בחוק המכר (דירות), התשל"ג-1973, אחרי סעיף 3 יבוא: "חובת מסירת מחירון פריטים הכלולים במפרט.

<אתי בנדלר: 3א.

<אתי בנדלר: (א) המוכר דירה יצרף לחוזה המכר, ביחד עם המפרט והוראות התחזוקה והשימוש, גם מחירון של הפריטים הכלולים במפרט, לפיו יזוכה הקונה אם יוותר על פריט כלשהו מאותם פריטים.

<אתי בנדלר: " שתי הערות לסעיף קטן זה: א.

<אתי בנדלר: הפריטים הכלולים במפרט ובתוספת לחוק.

<אתי בנדלר: אנחנו נעשה את זה בתופסת או שאני אעשה את ההפניה בסעיף עצמו לאותם פריטים שדובר עליהם קודם.

<אתי בנדלר: דבר שני: "לפיו יזוכה הקונה אם יוותר על פריט כלשהו מאותם פריטים או יחויב אם יבקש להוסיף פריטים כאלה".

אבישי ברוורמן: מותר לו גם כן - -

<אליאב בן שמעון: אבל אנחנו לא יודעים מה הקונה ירצה ובגין מה הוא יחויב?

<אליאב בן שמעון: מה רמת השדרוג שהוא ירצה, לצורך הענין.

<אליאב בן שמעון: אני לא יודע מה הוא רוצה, אני לא יודע מה לנקוב שם.

<אתי בנדלר: לא, אם הוא יבקש אותם פריטים.

<אתי בנדלר: הוא לא ירצה בדוגמה שניתנה קודם של 6 מטרים ארונות מטבח, הוא לא יבקש לשדרג את ארונות המטבח אלא לעשות 9 מטרים.

<אליאב בן שמעון: אבל אז המחיר הוא שונה.

<אליאב בן שמעון: המחיר הוא על 6 ולא על 9.

<אתי בנדלר: אז יודעים מה המחיר פר מטר - -

<קריאות: ממש לא.

<קריאות: זה לא עובד לפי מטר.

<אליאב בן שמעון: זה תלוי הפריט, זה תלוי הסוג שלו, זה תלוי עבודות ההכנה שיש לפריט הזה.

<אליאב בן שמעון: לא דין אסלה תלויה כדין אסלה רגילה מבחינת עבודות.

<אליאב בן שמעון: אני בכוונה נכנס לפריט שרוצים לשנות - -

<אתי בנדלר: אתה מדבר על שינוי ואנחנו מדברים על ויתור או תוספת.

<אתי בנדלר: אלה שני דברים שונים.

<אליאב בן שמעון: זה סוג של תוספת.

<אתי בנדלר: אוקי, אז גם הוספת נקודת חשמל או מאור, אם אתה שם את זה בקיר זה או אחר, זה גם סוג של שינוי.

<אליאב בן שמעון: אני חושב שאת יכולה להסכים אתי בדיוק לדוגמה שנתתי, שאם מבקשים לשדרג אסלה מסוימת או סוג של תאורה מסוימת וזה מצריך עבודה אחרת לגמרי.

<אליאב בן שמעון: עבודת הכנה אחרת לגמרי.

<אליאב בן שמעון: אני כרגע לא יודע לקבוע את המחיר - -

<אתי בנדלר: אתה מדבר על שינוי סוג הפריט.

<אתי בנדלר: הצעתו של חבר הכנסת שטרית לא מדברת על שינוי סוג הפריט אלא על אותו סוג פריט, להוסיף עוד ממנו.

<אתי בנדלר: ברור שאם מוסיפים עוד נקודת מאור, אז לא מוסיפים אותה צמוד לנקודת המאור הקיימת.

<אתי בנדלר: ברור שמדובר במיקום נוסף אבל על זה בדיוק דיבר חבר הכנסת שטרית, שהוא רוצה להוסיף עוד שקעים לצורך הענין.

<אמיר הלר: אני סמנכ"ל התאחדות "בוני ארץ".

<אמיר הלר: גברתי היועצת המשפטית, לצורך הענין, נניח והדייר רוצה עוד ארון מטבח, יש לו מחירון על 6 ועכשיו הוא רוצה עוד אחד.

<אמיר הלר: האפשרות לבנות עוד - -

יעקב אשר: - - -

אבישי ברוורמן: חברה, אני נשוי לארכיטקטית, אני מכיר את הדברים האלה.

<אמיר הלר: - - אותו דבר אם הוא רוצה עוד מיזוג אוויר.

<אמיר הלר: אם הוא רוצה עוד מערכת של מיזוג אוויר בדירה לחדרים נוספים, זה שינוי אחר לגמרי.

<אמיר הלר: אתה לא יכול לתת את אותו מחיר גם בתוספת.

<אתי בנדלר: אז אין טעם.

<אתי בנדלר: אם כל ההצעה שלך, חבר הכנסת שטרית, מדברת רק על זיכויים, חבל על ההצעה.

מאיר שטרית: או שינוי.

<אתי בנדלר: אז מה זה שינוי?

<אתי בנדלר: הם לא רוצים שינוי.

מאיר שטרית: תלוי על מה.

מאיר שטרית: ארון מטבח הם לא יכולים לשנות אבל להוסיף נקודת חשמל, הם כן יכולים.

מאיר שטרית: לזה יש מחירון.

<אתי בנדלר: אבל הם לא רוצים.

<אתי בנדלר: אני לא מבינה על איזה שינוי מדובר בנקודת חשמל?

מאיר שטרית: שינוי המיקום שלה.

מאיר שטרית: אני רוצה להעביר מפה לפה.

<אתי בנדלר: לא, אז הם אומרים שזה משנה כבר את כל התכנון שלהם.

<אתי בנדלר: זה עבודה.

אבישי ברוורמן: רבותי, אנחנו במלכוד, מדוע?

אבישי ברוורמן: אני רוצה להסביר את המלכוד: החוויה שלי, אני כבר 21 שנה נשוי לאדריכלית ואני גם בניתי הרבה מאד פרויקטים בחיים שלי, אז הנקודה הזאת, שברגע שמשנים משהו, זה משנה את הדברים ולכן פה - -

<לאה ורון: אבל אם מוסיפים עוד מטר ארון במטבח...

אבישי ברוורמן: השאלה איפה.

<לאה ורון: במידה ויש מקום.

אבישי ברוורמן: אבל איך הדבר הזה מתפרש כשזה רק הדבר הזה וזה לא השינוי - -

<אליאב בן שמעון: למה שהעירה מנהלת הוועדה: בהחלט אם מוסיפים עוד ארון צמוד לארון מטבח של 6 מטר, זה בדרך כלל כרוך בשינויי אינסטלציה, זה כרוך בשינויי חשמל, זה כרוך לפעמים בשינויים של קירות בדירה, אז אני לא יכול להגיד שמטר ארון עולה לי 100 שקל ועכשיו אני מוסיף עוד 3 מטר אז אנחנו נזכה או נחייב את הדייר ב-300 שקלים.

<אליאב בן שמעון: זו לא השיטה.

<לאה ורון: ואם זה לא?

<לאה ורון: על פי רוב נותנים הקבלנים לרוכשים מטבחים שהם קטנים ומצומצמים, ויש מקום - -

<אליאב בן שמעון: אני חושב שאנחנו בהחלט יכולים לסכם את הדברים האלה עם חבר הכנסת שטרית.

מאיר שטרית: תראה, אני יכול להבין את הבעיות שלך.

מאיר שטרית: הכוונה שלי היתה לטפל בנושאים.

מאיר שטרית: ..

מאיר שטרית: אני מבין ששינוי של ארון מטבח זה יכול להיות שינוי אדריכלי שמשנה את כל - -

<לאה ורון: ללא צורך בשינוי אדריכלי.

<לאה ורון: זה תוספת של עוד מטר ארון.

מאיר שטרית: קשה להגדיר מה צריך ומה לא צריך.

מאיר שטרית: הם יגידו לך שכל שינוי זה שינוי אדריכלי.

<אתי בנדלר: נכון.

<אתי בנדלר: הנה, הוא אמר שגם נקודת מאור נוספת זה שינוי אדריכלי.

מאיר שטרית: - - לכן, שאלתי את יושב ראש ארגון "בוני הארץ" מה המקומות שבהם יש שינויים והוא אמר לי 3 דברים מרכזיים שאלה רוב השינויים: מטבח, ריצוף ואינסטלציה ונקודות חשמל.

מאיר שטרית: אלה הדברים המרכזיים.

מאיר שטרית: מיזוג נוסף עכשיו וזה גם צודק.

מאיר שטרית: נקודות חשמל, השינויים, זה דבר שאפשר לתמחר אותו, להגיד: אני רוצה נקודה במקום פה, פה, הוא צריך לתת לי מחיר.

מאיר שטרית: לזה יש מחיר שאפשר לחשב אותו בשתי דקות.

מאיר שטרית: אני אומר לך כמי שבונה.

<יואב שנהר: החוק יעשה הרבה מאד ברגע שהוא יחייב שיהיה מחיר, יקבע כאשר יקבע בין הקבלן לבין הקונה.

<יואב שנהר: אבל בשעה שבכלל מסמכי החוזה, הרי הם סיכמו את מחיר הדירה, הוועדה לא קבעה את מחיר הדירה אבל הם צריכים לסכם ביניהם מראש, וזה לטובת כל הצדדים, מחירון מוסכם גם לתוספת של נקודת החשמל.

<יואב שנהר: ברגע שזה יחויב, יהיה סדר ויבוא שלום לציון.

<יואב שנהר: מאד.

<יואב שנהר: רוב החברות כבר עושות את זה.

מאיר שטרית: לא ניתן.

<אליאב בן שמעון: לא ניתן ובטח לא על פי מחירון "דקל".

<יואב שנהר: לא אמרתי "דקל".

אבישי ברוורמן: רבותי.

אבישי ברוורמן: רבותי.

מאיר שטרית: יש לי פתרון פשוט: מאחר והיועצת המשפטית, גברת אתי בנדלר, ניסחה בכישרון רב את השינוי בסעיף וכתבה: מחירון של הפריטים הכלולים במפרט ובתוספת לכך, לפיו יזוכה הקונה אם יוותר על פריט כלשהו מאותם פריטים, אני מציע שבתוספת לכך נכתוב "שינויים", שם נוכל להגדיר איזה שינויים.

מאיר שטרית: לא כל שינוי.

מאיר שטרית: למשל, נגדיר שנקודת חשמל, התוספת.

מאיר שטרית: ..

מאיר שטרית: הרי בתוספת תכתבי מפרט - -

<אתי בנדלר: לא, אני לא אכתוב.

<אתי בנדלר: אני רק אפנה לאותם דברים שאמרתי: אריחי קרמיקה למשל.

מאיר שטרית: בדיוק.

מאיר שטרית: אני מציע להפריד לגבי השינויים שגם במפרט שאנחנו נותנים בתוספת, שיהיה כתוב איזה דברים ניתן לשנות ועליהם הוא צריך לתת מחיר.

מאיר שטרית: למשל, נקודת חשמל, כן.

מאיר שטרית: ארון מטבח – לא.

<לאה ורון: זאת אומרת, לאחר הקריאה הראשונה, מה שתכניס הוועדה לתוך הצעת החוק בתוספת זה גם את אותם פריטים שניתן יהיה לשנות.

אבישי ברוורמן: תודה רבה, מקובל.

אבישי ברוורמן: גברת פריזמנט.

<אביטל פריזמנט: אני חושבת שיש גם צורך לגבי המטבח לדעת כמה המטבח הזה שווה בחנות כשאני ארצה לשנות.

<אליאב בן שמעון: הוא יהיה במחירון.

<אליאב בן שמעון: זו בדיוק ההצעה של חבר הכנסת שטרית.

<אליאב בן שמעון: אני הבעתי איזה סוג של חשש דווקא מהכיוון הצרכני.

אבישי ברוורמן: היא התכוונה לדעת גדולים.

אבישי ברוורמן: הלאה.

אבישי ברוורמן: עורכת דין בנדלר, ממשיכים.

<אתי בנדלר: מקריאה – "(ב) ויתר קונה על פריטים הכלולים במפרט, יזכה המוכר את הקונה במחיר המחירון וימסור לו מפרט מעודכן".

<אתי בנדלר: מדובר כאן רק על ויתור.

<אתי בנדלר: ומה עם השינוי?

מאיר שטרית: אותו דבר: ביקש הקונה שינוי - -

<אתי בנדלר: יקבל מפרט מעודכן.

מאיר שטרית: בדיוק.

<אתי בנדלר: אני לא בטוחה שהנושא של השינויים סגור.

<אתי בנדלר: אני צריכה לחשוב על זה.

מאיר שטרית: ויתר הקונה על פריטים הכלולים במפרט או ביקש הקונה שינויים על פי התוספת, יזכה המוכר את הקונה במחיר המחירון בהתאמה.

מאיר שטרית: ..

מאיר שטרית: יודיע מה המחירים שהוא מבקש על השינוי.

<אליאב בן שמעון: אם אפשר ברשות היושב ראש וחבר הכנסת שטרית, אני חושב שאנחנו מכניסים לתוך ההצעה הנוכחית שדיברה על פריטים וזיכויים של פריטים מחיר של שינויים.

<אליאב בן שמעון: אנחנו נכנסים למקום שאנחנו בהחלט לא נוכל לפרט את המחירים האלה.

מאיר שטרית: אנחנו נגיד בתוספת מה השינויים.

<אליאב בן שמעון: שינויים שיוגדרו בתוספת לצורך הענין.

<אליאב בן שמעון: שיהוו חלק מהתוספת.

<אליאב בן שמעון: לא שינויים כי מחר יגידו לי - -

מאיר שטרית: זה בדיוק הרעיון.

מאיר שטרית: אולי צריך את סעיף ב' לפצל לשניים.

מאיר שטרית: האחד כמו שהוא כתוב, וכן לכתוב ג': ביקש הקונה שינויים על פי התוספת, יודיע הקבלן, המוכר לקונה, מה השינויים.

<אתי בנדלר: לא, אבל הוא צריך להודיע על זה מראש את המחירים של השינויים.

<אתי בנדלר: זה מה שאתה אומר.

<אתי בנדלר: בעת מכירת הדירה הוא צריך לפרט מפרט שבו יהיה גם מחיר של שינויים.

מאיר שטרית: את צודקת, אז צריך לכתוב את זה בסעיף נפרד.

<אתי בנדלר: בסדר, אבל מי יקבע מראש לגבי איזה שינויים?

מאיר שטרית: התוספת.

<אתי בנדלר: ומתי התוספת הזאת תקבע מה יהיה בתוספת?

<קריאה: שינויים צריכים להיקבע בתוספת.

<אתי בנדלר: בעת הכנת ההצעה לקריאה שנייה ושלישית, ויקבעו בפירוש לגבי איזה שינויים יצטרכו לתת מחירון מראש.

מאיר שטרית: בדיוק.

מאיר שטרית: זה הפתרון.

<אליאב בן שמעון: אני רוצה לחזור על זה עוד פעם, ובאמת זה בהמשך לפגישה של חבר הכנסת שטרית: השינויים שאנחנו יכולים להגדיר בתוספת, אם אני מנסה להסתכל עכשיו על דירה, זה אך ורק שינויים בנושא נקודות חשמל.

<אליאב בן שמעון: זה הנושא היחידי שאפשר להכניס בתוספת.

<אתי בנדלר: אני לא יודעת למה.

<אתי בנדלר: אתה לא יכול להגביל מראש את שיקול דעת הוועדה - -

<אליאב בן שמעון: אוקי, בסדר.

<אתי בנדלר: סליחה, אני רוצה שיובהר: אתה לא יכול להגביל מראש את שיקול דעת הוועדה לגבי החלטותיה בעת הכנת הצעת החוק לקריאה שנייה ושלישית.

<אתי בנדלר: לגבי שינויים בנקודות החשמל כרגע זה ברור אבל יתכן שהוועדה תחליט להכניס שינויים נוספים.

מאיר שטרית: 100 אחוז.

מאיר שטרית: צודק.

אבישי ברוורמן: קיבלנו?

מאיר שטרית: כן, קיבלנו.

אבישי ברוורמן: אז לכן, אני רוצה להצביע על מה שתכתבי.

<לאה ורון: רגע, הנציג של משרד האוצר רוצה להתייחס להצעת החוק.

<אביחי יפת: אנחנו תומכים ברוח השינויים - -

<לאה ורון: אביחי, תודיע לוועדה אם היא כרוכה באיזו שהיא עלות מאוצר המדינה?

<אביחי יפת: לא כרוכה.

אבישי ברוורמן: בסדר.

אבישי ברוורמן: אתי, את יכולה לקרוא כדי שאני אוכל להצביע?

אבישי ברוורמן: זו זכות בשבילי שידידי שטרית - -

מאיר שטרית: העונג שלי, אדוני היושב ראש.

מאיר שטרית: אני מאד שמח לבוא לוועדה שלכם.

מאיר שטרית: ועדה יעילה ורצינית.

אבישי ברוורמן: זו הוועדה הכי פעילה - -

מאיר שטרית: אתה יודע איך נלחמתי לקבל את הוועדה הזאת בכנסת?

אבישי ברוורמן: באמת ועדה מרתקת.

אבישי ברוורמן: והדבר הכי גרוע שיש שם, יש שם צוות נפלא.

מאיר שטרית: בכנסת הקודמת, זוכרים כמה לחמתי לקבל את הוועדה הזאת?

מאיר שטרית: לצערי, ללא הצלחה.

<לאה ורון: הצוות של הוועדה, בתור פקידים, מנוע מלהגיב.

<אתי בנדלר: טוב, אין לי כמובן את הנוסח כרגע, אני עוד צריכה לחשוב עליו אבל באופן כללי, סעיף קטן (א) ידבר על כך שבנוסף למפרט יהיה מחירון של פריטים, של חלק מהפריטים שדובר עליהם קודם, שקראתי אותם במהלך הישיבה - -

<לאה ורון: רבותי, נציגי הממשלה, יש בחוץ חדר התייעצות.

אבישי ברוורמן: רבותי, מה זאת הפגיעה של הממשלה בריבונות הכנסת?

<אתי בנדלר: - - מחירון של חלק מהפריטים הכלולים במפרט וכן של שינויים בדירה, מחירון שינויים בדירה, שאותם יצטרך הקבלן למסור לקונה בעת רכישת הדירה.

<אתי בנדלר: הקונה יהיה רשאי לבקש לוותר על פריטים שכלולים באותה רשימה שבתוספת או לבקש את השינויים תמורת התשלום שיהיה נקוב בתוספת.

<אתי בנדלר: את רשימת השינויים שיכללו בתוספת תקבע הוועדה בעת הכנת הצעת החוק לקריאה שנייה ושלישית, את זה אני אציין בדברי ההסבר.

<אמיר פז: סליחה, אתי.

<אמיר פז: מבחינה משפטית, "שיקבעו בתוספת", לאיזו תוספת?

<אתי בנדלר: תוספת לחוק המכר (דירות).

<אמיר פז: תוספת נפרדת, לא הצו במפרט את מדברת.

<אמיר פז: לתוספת שתיקבע בחקיקה עצמה כי הצו למפרט זה השר.

<אמיר פז: אני לא רוצה לעשות סלט...

<אתי בנדלר: בחוק המכר (דירות).

<אתי בנדלר: יש כבר תוספת אחת שנקרא לה א' וזו תהיה תוספת ב' או ההיפך.

אבישי ברוורמן: הנחנו את דעתך?

אבישי ברוורמן: אם כך, אני עובר להצבעה.

אבישי ברוורמן: אתה לא יכול להצביע, מאיר, זה יפסול את זה.

אבישי ברוורמן: בעד – 2

אבישי ברוורמן: נמנעים – אין ההצעה אושרה פה אחד.

אבישי ברוורמן: אני מודה לכולכם.

אבישי ברוורמן: שתהיה שנה טובה, שנה עם בניה שהצרכנים ירגישו שמקבלים משהו בארץ הזאת.

אבישי ברוורמן: שנה טובה.

אבישי ברוורמן: הישיבה נעולה.